**PARTNERYSTĖS SUTARTIS**

20 - - Nr. S-

Vilnius

**Valstybės įmonė Lietuvos automobilių kelių direkcija** (toliau – **Kelių direkcija** arba **Partneris**), juridinio asmens kodas 188710638, registruota adresu J. Basanavičiaus g. 36, LT- 03109 Vilnius, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*, veikiančio pagal valstybės įmonės Lietuvos automobilių kelių direkcijos įstatus, patvirtintus Lietuvos Respublikos susisiekimo ministro 2020 m. rugpjūčio 24 d. įsakymu Nr. 3-476,

ir

Molėtų rajono savivaldybės administracija (toliau – **Savivaldybė** arba **Projekto vykdytojas**), juridinio asmens kodas 188712799, registruota adresu Vilniaus g. 44, LT-33140 Molėtai, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama direktoriaus Sigito Žvinio, veikiančio pagal Molėtų rajono savivaldybės tarybos 2015 m. gegužės 28 d. sprendimu Nr. B1-129 patvirtintus Molėtų rajono savivaldybės administracijos nuostatus,

toliau kartu vadinamos **Šalimis** arba **Partneriais**, o kiekviena atskirai – **Šalimi**, atsižvelgdamos į tai, kad:

1. *Molėtų rajono savivaldybės Giedraičių miestelyje bus vykdomas projektas „Saugaus eismo priemonių diegimas Molėtų rajono Giedraičių miestelyje“ pagal 2014–2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ 06.2.1-TID-R-511 priemonę „Vietinių kelių vystymas, kurio metu bus įgyvendinamas objektas „Valstybinės reikšmės rajoninio kelio Nr. 4302 Paširvintys–Juodiškiai–Giedraičiai ruožo nuo apie 20,030 iki 20,550 km rekonstravimas, įrengiant / sutaisant taką (-us)“ (ypatingas statinys)* *(toliau –* ***Projektas****);*
2. *Partneris valstybinės reikšmės rajoninį kelią Nr. 4302 Paširvintys–Juodiškiai–Giedraičiai valdo patikėjimo teise;*
3. *Projektas bus vykdomas Partnerio patikėjimo teise valdomoje valstybinėje žemėje ir (arba) laisvoje valstybinėje žemėje, kurioje nesuformuoti žemės sklypai, bet gautas Nacionalinės žemės tarnybos prie Žemės ūkio ministerijos sutikimas (esant poreikiui);*
4. *Projektas bus įgyvendinamas* *pagal Projekto vykdytojo užsakytą ir parengtą Projekto techninį darbo projektą,*

*besivadovaudamos teisingumo, protingumo ir sąžiningumo principais, susitarė ir sudarė šią partnerystės sutartį (**toliau* –***Sutartis****):*

1. **SUTARTIES DALYKAS**
2. Sutarties dalykas yra Šalių bendra veikla ir bendri įsipareigojimai bei prisiimtų įsipareigojimų vykdymas tinkamai įgyvendinant Projektą.
3. Ši Sutartis yra sudaroma siekiant nustatyti Projektui įgyvendinti reikalingų Partnerių įnašų, teisių, pareigų, atsakomybės ir Projekto rezultatų paskirstymą bei tęstinės veiklos po Projekto užbaigimo vykdymą.
4. Šia Sutartimi Partneriai, kooperuodami savo darbą, žinias ir žmogiškuosius išteklius, įsipareigoja bendrai veikdami rengtis Projekto įgyvendinimui, įgyvendinti Projektą bei užtikrinti Partneriams tenkančios tęstinės veiklos po Projekto užbaigimo vykdymą.
5. Projekto įgyvendinimas, kuris bus vykdomas Projekto vykdytojo ir Partnerio su tiekėjais sudarytų sutarčių pagrindu, atliekamas Partnerio patikėjimo teise valdomame žemės sklype (ir (arba) laisvoje valstybinėje žemėje, kurioje nesuformuoti žemės sklypai, bet gautas Nacionalinės žemės tarnybos prie Žemės ūkio ministerijos sutikimas (esant poreikiui).
6. Projekto įgyvendinimą Projekto vykdytojas apmoka Europos Sąjungos, Projekto vykdytojo ir valstybės biudžeto (arba Projekto vykdytojo (Molėtų rajono savivaldybės biudžeto) lėšomis) lėšomis.
7. Projekto įgyvendinimas apima: valstybinės reikšmės rajoninio kelio Nr. 4302 Paširvintys–Juodiškiai–Giedraičiai ruožo nuo apie 20,030 iki 20,550 km rekonstravimą, įrengiant / sutaisant taką (-us) (ruožas (-ai) ir (arba) apimtys gali būti patikslinti techninio darbo projekto rengimo metu), įskaitant projektavimą, kelių saugumo auditą, ekspertizę, projekto vykdymo priežiūrą, statybos darbus, statybos darbų techninę priežiūrą ir su ja susijusius laboratorinius tyrimus ir bandymus, geodezinių nuotraukų, sklypų ir statinių kadastrinių matavimų bylų parengimą (esant poreikiui), statybos užbaigimo procedūras.
8. **ŠALIŲ PAREIŠKIMAI, GARANTIJOS IR ĮSIPAREIGOJIMAI**
9. Partneriai, kiekvienas atskirai savo vardu pareiškia ir garantuoja, kad:
	1. turi teisę sudaryti ir vykdys šią Sutartį pagal joje numatytas sąlygas, vadovaudamasis galiojančiais teisės aktais bei kitais Partnerių veiklą reglamentuojančiais dokumentais;
	2. atliko visus teisinius veiksmus, kurie turėjo būti atlikti iki šios Sutarties sudarymo, būtinus Sutarties tinkamam sudarymui, galiojimui ir vykdymui;
	3. sudarydamas Sutartį ir vykdydamas iš jos kylančius įsipareigojimus, nepažeis jį saistančių įsipareigojimų, sutarčių, kitų dokumentų ir teisės aktų nuostatų;
10. yra susipažinęs su savo teisėmis ir pareigomis įgyvendinant Projektą ir laikysis visų su Projekto įgyvendinimu susijusių ir šia Sutartimi prisiimtų bei teisės aktuose nustatytų įsipareigojimų;
	1. paslaugų, darbų (prekių) pirkimai bus atlikti vadovaujantis Lietuvos Respublikos viešųjų pirkimų įstatymo nustatyta tvarka ir terminais;
	2. įgyvendindami Projektą, įsipareigoja Projekto įgyvendinimui skirti atsakingus darbuotojus, bendradarbiauti, konsultuotis bei teikti viena kitai informaciją apie Projekto įgyvendinimo eigą.
11. Partneriai įsipareigoja užtikrinti, kad šiame skyriuje išdėstyti jų pareiškimai, garantijos ir įsipareigojimai išliks teisingi ir galiojantys iki visiško šios Sutarties įvykdymo.
12. Projekto vykdytojas ir Partneris susitaria, kad prieš trečiuosius asmenis kiekviena Šalis atsako pagal savo prisiimtus įsipareigojimus.
13. Projekto vykdytojas atstovaus Partneriui Projekto įgyvendinimo klausimais santykiuose su trečiaisiais asmenimis, įskaitant, bet neapsiribojant, VšĮ Centrine projektų valdymo agentūra (toliau – CPVA), kitomis valstybės ir savivaldybės įmonėmis, įstaigomis, organizacijomis, ir užtikrins, kad Partneris būtų tinkamai informuotas apie jo pareigas, susijusias su Projekto finansavimo sutarties vykdymu ir Projekto įgyvendinimu.
14. **Partneris įsipareigoja:**
	1. parengti Projekto techninę užduotį ir suteikti įgaliojimą Projekto vykdytojui atstovauti Kelių direkcijai, rengiant Projekto techninį darbo projektą (atliekant projekto vykdymo priežiūrą) ir atliekant visas procedūras, reikalingas statybą leidžiančiam dokumentui Kelių direkcijos vardu gauti;
	2. organizuoti ir finansuoti Projekto techninio darbo projekto kelių saugumo auditą;
	3. kad už Projekto sprendinių derinimą paskirtas atsakingas asmuo bei Rengiamų kelių ir kelio statinių projektų koordinavimo komisija įvertins Savivaldybės pateiktą Projekto techninį darbo projektą;
	4. Projekto vykdytojui gavus Rengiamų kelių ir kelio statinių projektų koordinavimo komisijos protokolinį pritarimą Projekto techniniam darbo projektui, organizuoti ir finansuoti Projekto techninio darbo projekto (suderinto su prisijungimo (technines) sąlygas išdavusiomis šalimis) ekspertizę;
	5. gavus teigiamas Projekto techninio darbo projekto ekspertizės išvadas, patvirtinti Projekto techninį darbo projektą;
	6. suteikti įgaliojimą Projekto vykdytojui per IS „Infostatyba“ arba raštu Valstybinei teritorijų planavimo ir statybos inspekcijai prie Aplinkos ministerijos pateikti informaciją apie numatomą statybos pradžią ir pasamdytą ar paskirtą rangovą, statinio projekto vykdymo priežiūros vadovą, statinio statybos vadovą, statinio statybos techninį prižiūrėtoją ne vėliau kaip prieš vieną darbo dieną iki statybos pradžios, apie naujo rangovo, statinio projekto vykdymo priežiūros vadovo, statinio statybos vadovo ir statinio statybos techninio prižiūrėtojo pasamdymą ar paskyrimą ne vėliau kaip per 3 (tris) darbo dienas nuo jų pasamdymo ar paskyrimo dienos;
	7. organizuoti ir finansuoti Projekto techninę priežiūrą bei atlikti su ja susijusius laboratorinius tyrimus ir bandymus;
	8. gavusi rašytinį Projekto vykdytojo prašymą ir paskyrus Projekto techninę priežiūrą, suteikti Projekto vykdytojo pasirinktam statybos rangovui statybvietę ir leidimą vykdyti darbus kelio juostoje bei vykdyti visas kitas teisės aktuose numatytas statytojo funkcijas;
	9. tinkamai užbaigus Projekto statybos darbus, organizuoti Projekto statybos darbų priėmimą pagal darbų priėmimo metu galiojantį Atliktų statybos darbų perdavimo statytojui (Kelių direkcijai) komisijos darbo reglamentą;
	10. suteikti įgaliojimą Projekto vykdytojui gauti statybos užbaigimo aktą per IS „Infostatyba“ pateikiant prašymą (-us) ir įkeliant su prašymu (-ais) privalomus pateikti dokumentus, bei, esant poreikiui juos tikslinant.
15. **Projekto vykdytojas** **įsipareigoja:**
	1. gavęs Kelių direkcijos pateiktą Projekto techninę užduotį ir įgaliojimą atstovauti Kelių direkcijai, rengiant Projekto techninį darbo projektą (atliekant projekto vykdymo priežiūrą), parinkti projektuotoją Projekto techniniam darbo projektui Kelių direkcijos vardu parengti ir projekto vykdymo priežiūrai atlikti;
	2. užtikrinti, kad parinktas **projektuotojas** Projekto techniniam darbo projektui parengti **bus kvalifikuotas toje veiklos srityje, kurioje atliks projektavimo darbus (ypatingas statinys)**;
	3. užtikrinti, kad parinktas projektuotojas būtų savo sąskaita apsidraudęs statinio projektuotojo civilinę atsakomybę privalomuoju draudimu dėl netinkamai atliktų Sutartyje numatytų projektavimo darbų ir (arba) projekto vykdymo priežiūros paslaugų draudimo suma, kuri turi būti ne mažesnė kaip 43 400 Eur vienam draudžiamajam įvykiui visam darbų ir / arba paslaugų atlikimo laikotarpiui pagal Lietuvos Respublikos statybos įstatymo keliamus reikalavimus. Jeigu Pareiškėjas netinkamai vykdo šį įsipareigojimą, jis privalo atlyginti Kelių direkcijai ir (ar) tretiesiems asmenims visus nuostolius dėl netinkamai atliktų projektavimo darbų. Taip pat Pareiškėjas įsipareigoja atlyginti nuostolius, kurių neapėmė (nepadengė) civilinės atsakomybės draudimas;
	4. organizuoti ir finansuoti Projekto techninio darbo projekto parengimą bei vykdymo priežiūrą, korekcijas (esant poreikiui);
	5. įpareigoti projektuotoją parengto Projekto techninio darbo projekto (taip pat projektinių pasiūlymų) autorines teises be atskiro susitarimo ar sutikimo visa apimtimi perduoti Kelių direkcijai, jog Kelių direkcija be atskiro projektuotojo sutikimo Projekto techninį darbo projektą (taip pat projektinius pasiūlymus) galėtų perduoti tretiesiems asmenims, taip pat turėtų teisę naudoti Projekto techninį darbo projektą (taip pat projektinius pasiūlymus) ar jo dalį visais būdais pagal Kelių direkcijos poreikį ir šį projektuotojo **sutikimą pateikti (el. paštu** **lakd@lakd.lt****) Kelių direkcijai**;
	6. užtikrinti, kad projektiniai sprendiniai bus parengti, nepažeidžiant esamos kelio juostos (žemės sklypo ribų), ir kad, esant poreikiui, bus gautas Nacionalinės žemės tarnybos prie Žemės ūkio ministerijos sutikimas dėl statinio statybos laisvoje valstybinėje žemėje;
	7. pateikti (el. paštu lakd@lakd.lt) Projekto techninį darbo projektą Eismo saugos skyriui, kelių saugumo audito paslaugoms atlikti ir gauti pritarimą iš Eismo saugos skyriaus, kad Projekto techninis darbo projektas pataisytas pagal kelių saugumo auditą;
	8. gavus Eismo saugos skyriaus pritarimą, pateikti (el. paštu lakd@lakd.lt) Projekto techninį darbo projektą paskirtam atsakingam asmeniui už Projekto sprendinių derinimą bei Rengiamų kelių ir kelio statinių projektų koordinavimo komisijai įvertinti;
	9. gavus Rengiamų kelių ir kelio statinių projektų koordinavimo komisijos protokolinį pritarimą Projekto techniniam darbo projektui, pateikti (el. paštu lakd@lakd.lt) prašymą dėl Projekto techninio darbo projekto ekspertizės atlikimo;
	10. koreguoti Projekto techninį darbo projektą, kol bus gauta teigiama ekspertizės išvada;
	11. atstovauti Kelių direkciją, atliekant visas procedūras, reikalingas statybą leidžiančiam dokumentui Kelių direkcijos vardu gauti ir finansuoti statybą leidžiančio dokumento išėmimą;
	12. statybos darbus vykdyti pagal patvirtintą Projekto techninį darbo projektą, laikantis Statybos įstatymo, normatyvinių statybos techninių dokumentų, Kelių techninio reglamento ir kitų teisės aktų reikalavimų;
	13. **likus ne mažiau kaip 2 (dviem) savaitėms iki Projekto statybos darbų pradžios apie tai informuoti Kelių direkciją** (el. paštu lak@lakd.lt);
	14. teikti Kelių direkcijai ir paskirtam techniniam prižiūrėtojui visą Projekto techninei priežiūrai užtikrinti būtiną informaciją ir dokumentus;
	15. organizuoti ir finansuoti Projekto statybos darbus, geodezinių nuotraukų, sklypų ir statinių kadastrinių matavimų bylų parengimą (esant poreikiui);
	16. organizuoti ir finansuoti visus darbus ir paslaugas, susijusius su Projekto įgyvendinimu (pvz. Energijos skirstymo operatoriaus prisijungimo sąlygos, statybos užbaigimo akto gavimas ir t. t.);
	17. užtikrinti, kad parinktas **statybos rangovas** Projektui įgyvendinti **bus kvalifikuotas toje veiklos srityje, kurioje atliks statybos darbus (ypatingas statinys)**;
	18. pabaigus statybos darbus, parengti ir perduoti Kelių direkcijai išpildomąją dokumentaciją, atlikti ir (arba) atnaujinti kelio ruožo, kuriame buvo vykdomi statybos darbai, žemės sklypo ir statinio kadastrinius matavimus, parengti ar atnaujinti Nekilnojamojo turto registre užregistruoto statinio, o esant pakitimams – žemės sklypo (-ų), su Kelių direkcija suderintas ir pasirašytas kadastrinių duomenų bylas (taip pat ir skaitmeninę jų kopiją .pdf ir .dwg formatu), (pakeičiant kelio ruožo, kuriame buvo vykdomi statybos darbai žemės sklypo ir statinio kadastrinius duomenis), jas pateikti VĮ „Registrų centrui“ išankstinei patikrai ir gauti išankstinę patikrą liudijantį kadastro tvarkytojo spaudą ant žemės sklypo plano ar nekilnojamojo daikto kadastro duomenų bylos bei pateikti (el. paštu lakd@lakd.lt) Kelių direkcijai laisvos formos deklaraciją, patvirtinančią išpildomosios geodezinės nuotraukos ir parengtos kadastrinės bylos atitiktį parengtam projektui;
	19. statybos darbų rangovui įgyvendinus Projektą, tačiau statybos darbus atlikus nekokybiškai, nustatytus defektus pašalinti (jei nuokrypiai yra didesni už nuokrypius, pagal kuriuos remiantis normatyviniais dokumentais, galima skaičiuoti pinigines išskaitas) arba pasirašyti papildomą susitarimą prie Sutarties (jei nuokrypiai, remiantis normatyviniais dokumentais, yra piniginių išskaitų ribose ir pagal normatyvinių dokumentų nuostatas yra įforminti piniginių išskaitų aktu), kuriuo Pareiškėjas įsipareigotų į Kelių direkcijos fondą, skirtą valstybinės reikšmės kelių garantinei priežiūrai, pervesti nustatytą sumą (pagal normatyvinių dokumentų nuostatas įformintą piniginių išskaitų aktą);
	20. įgyvendinus Projektą, pasirašyti su Kelių direkcija finansavimo sumų fiksavimo aktą (esant poreikiui);
	21. pabaigus Projekto statybos darbus, organizuoti Projekto statybos darbų priėmimą pagal darbų priėmimo metu galiojantį Atliktų statybos darbų perdavimo statytojui (Kelių direkcijai) komisijos darbo reglamentą;
	22. gauti statybos užbaigimo aktą (pagal pateiktą Kelių direkcijos įgaliojimą) per IS „Infostatyba“ pateikiant prašymą (-us) ir įkeliant su prašymu (-ais) privalomus pateikti dokumentus, bei, esant poreikiui juos tikslinant;
	23. ne vėliau kaip per 5 (penkias) darbo dienas iki Reglamente nurodyto kreipimosi organizuoti atliktų darbų priėmimo procedūrą pagal darbų priėmimo metu galiojančias Duomenų apie Lietuvos valstybinės reikšmės kelius teikimo taisykles, pateikti (el. paštu duomenys@eismoinfo.lt) ir suderinti su Kelių direkcija (Kelių direkcijos Išmaniųjų transporto sistemų ir kelių apmokestinimo departamento Intelektinių transporto sistemų skyriumi) kelių duomenis;
	24. Projektą įgyvendinti per 3 (trejus) metus nuo įsipareigojimo, numatyto Sutarties 12.1 punkte, įvykdymo;
	25. nedelsiant informuoti Kelių direkciją, jeigu dėl pasikeitusių aplinkybių tampa finansiškai nepajėgus įgyvendinti savo Projekto dalį;
	26. gavęs Kelių direkcijos prašymą, ne vėliau, kaip per 20 kalendorinių dienų pateikti Kelių direkcijai pagrįstų įrodymų, kad yra finansiškai pasirengęs įgyvendinti savo Projekto dalį.
16. **IŠLAIDŲ APMOKĖJIMAS**
17. Projekto vykdytojas įsipareigoja Projektą finansuoti Europos Sąjungos, Projekto vykdytojo ir valstybės biudžeto lėšomis (arba Projekto vykdytojo (Molėtų rajono savivaldybės biudžeto) lėšomis), išskyrus Projekto techninio darbo projekto kelių saugumo auditą, ekspertizę ir Projekto techninę priežiūrą (įskaitant susijusius laboratorinius tyrimus ir bandymus).
18. Partneris įsipareigoja Kelių priežiūros ir plėtros programos lėšomis finansuoti Projekto techninio darbo projekto kelių saugumo auditą, ekspertizę ir techninę priežiūrą (įskaitant susijusius laboratorinius tyrimus ir bandymus).
19. **PROJEKTO ĮGYVENDINIMO METU SUKURTAS TURTAS IR (AR) PAGERINTAS TURTAS**
20. Šalys sutaria, kad Sutarties pagrindu nėra sukuriama bendroji dalinė nuosavybė.
21. Užbaigus Projektą, Kelių direkcija patikėjimo teise valdo visą Projekto metu sukurtą ir pagerintą turtą.
22. **TĘSTINĖ VEIKLA PO PROJEKTO UŽBAIGIMO**
23. Įgyvendinus Projektą, Partneris įsipareigoja 5 (penkerius) metus išlaikyti ir savo lėšomis vykdyti Projekto įgyvendinimo metu sukurto turto tinkamą priežiūrą.
24. **PARTNERIŲ ATSAKOMYBĖ**
25. Šalys už Sutartyje nustatytų pareigų vykdymą atsako teisės aktų nustatyta tvarka.
26. Šalys įsipareigoja visus Projekto pakeitimus, turinčius įtakos kitos šalies įsipareigojimams ir teisėms, derinti rašytiniu tarpusavio susitarimu.
27. Šalys privalo atlyginti viena kitai visus kitus nuostolius, kurie atsiranda dėl Sutarties nevykdymo ar netinkamo vykdymo.
28. Šalys už sutartinių įsipareigojimų nevykdymą ar netinkamą vykdymą atsako pagal teisės aktus ir Sutarties sąlygas.
29. Šalys sutaria vienašališkai nepriimti jokių sprendimų, nutarimų ir pan., kurie nutrauktų, sustabdytų ar pakeistų Sutarties vykdytinus įsipareigojimus, t. y. susitarimai, kurie nutraukia, sustabdo, keičia, papildo Sutarties sąlygas, galios tik tuo atveju, jei bus raštu patvirtinti abiejų Šalių.
30. Jeigu Sutartis buvo nutraukta vienai iš Šalių atsisakius toliau būti Sutarties Šalimi arba nebegalint toliau būti Sutarties Šalimi, Šalis, kuri atsisakė būti Sutarties Šalimi, atsako tretiesiems asmenims pagal prievoles, atsiradusias jai esant Sutarties Šalimi.
31. Jei dėl kažkurios Šalies kaltės tenka apmokėti netinkamomis finansuoti pripažintas išlaidas, tokias išlaidas apmoka dėl minėtų išlaidų atsiradimo kalta Šalis.
32. **SUTARTIES GALIOJIMAS, KEITIMAS IR NUTRAUKIMAS**
33. Sutartis įsigalioja nuo tos dienos, kai ją pasirašo abi Sutarties Šalys. Sutartis galioja, kol Šalys įgyvendina Projektą ir įvykdo visus kitus Sutartyje nurodytus įsipareigojimus arba iki Sutarties nutraukimo.
34. Sutartis gali būti nutraukta Šalių abipusiu rašytiniu susitarimu.
35. Šalys susitaria, kad Sutartis gali būti pakeista, papildyta ar nutraukta rašytiniu abiejų Šalių susitarimu.
36. Kelių direkcija turi teisę vienašališkai nutraukti Sutartį ir reikalauti iš Projekto vykdytojo atlyginti patirtus nuostolius ir visas su Projekto įgyvendinimu susijusias Kelių direkcijos turėtas išlaidas, jeigu Projekto vykdytojas nevykdo savo įsipareigojimų, raštu įspėjusi Savivaldybę prieš 30 (trisdešimt) kalendorinių dienų.
37. Šios Sutarties pakeitimai galimi tik raštu dėl to sutarus abiem Šalims.
38. Sutarties pakeitimas yra įforminamas kaip papildomas susitarimas pakeisti Sutartį ir pasirašomas Partnerių įgaliotų atstovų.
39. Jeigu kuri nors Sutarties nuostata yra arba tampa iš dalies arba visai negaliojanti, ji nedaro negaliojančių kitų Sutarties nuostatų. Tokiu atveju negaliojančią nuostatą Šalys susitaria pakeisti teisiškai veiksminga norma, kuri, kiek tai įmanoma, turėtų tą patį teisinį ir ekonominį efektą, kaip ir negaliojanti nuostata. Kartu su šia Sutartimi sudaromi priedai turi tokią pačią teisinę galią kaip ir Sutartis.
40. **GINČŲ SPRENDIMO TVARKA**
41. Šalys susitaria, kad ginčai, kylantys iš Sutarties, sprendžiami derybų keliu. Jeigu ginčai, nesutarimai ar reikalavimai negali būti išspręsti derybų keliu, tai Šalys sprendžia juos Lietuvos Respublikos įstatymų nustatyta tvarka.
42. **NENUGALIMOS JĖGOS APLINKYBĖS**
43. Šalis gali būti visiškai ar iš dalies atleidžiama nuo atsakomybės dėl nenugalimos jėgos (force majeure), atsiradusios po šios Sutarties pasirašymo. Nenugalimos jėgos faktą turi įrodyti Šalis, nevykdanti ar nebegalinti vykdyti Sutartyje nustatytų įsipareigojimų.
44. Nenugalimos jėgos (force majeure) aplinkybės, turi būti patvirtintos Lietuvos Respublikos civilinio kodekso, Lietuvos Respublikos Vyriausybės 1996 m. liepos 15 d. nutarimo Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ ir Lietuvos Respublikos Vyriausybės 1997 m. kovo 13 d. nutarimo Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ nustatyta tvarka.
45. Nenugalima jėga (force majeure) nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga (force majeure) tai pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalis pažeidžia savo prievoles.
46. Nenugalimos jėgos atveju Šalys dėl atsiradusių nuostolių papildomo atlyginimo ir statybos darbų atlikimo terminų pratęsimo susitaria abipusiu susitarimu.
47. **KONFIDENCIALUMAS**
48. Šalys įsipareigoja neskelbti tretiesiems asmenims informacijos apie šios Sutarties sudarymo sąlygas ir kitos informacijos apie Sutarties Šalis daugiau, negu to reikia Sutarčiai tinkamai vykdyti, išskyrus tuos atvejus, kai tai yra privaloma pagal Lietuvos Respublikos teisės aktus.
49. Jeigu Šalis, vykdydama Sutartį, gavo iš kitos Šalies informaciją, kuri yra komercinė paslaptis, arba kitokią konfidencialią informaciją, tai ji neturi teisės suteikti šios informacijos tretiesiems asmenims be kitos Šalies sutikimo, išskyrus tuos atvejus, kai tai yra privaloma pagal Lietuvos Respublikos teisės aktus.
50. **BAIGIAMOSIOS NUOSTATOS**
51. Nei viena iš Šalių negali perleisti savo teisių ir pareigų pagal šią Sutartį be išankstinio kitos Šalies sutikimo.
52. Visi Sutartyje numatyti pranešimai laikomi įteiktais, jei jie įteikiami tiesiogiai Šalies įgaliotam atstovui ar išsiunčiami paštu registruotu laišku šioje Sutartyje nurodytais Šalių adresais. Pranešimai taip pat gali būti įteikiami elektroninių ryšių priemonėmis, pranešimo įteikimo Sutarties Šaliai diena laikoma po pranešimo išsiuntimo dienos einanti darbo diena. Jei Šalis neinformavo kitos Šalies apie savo adreso pasikeitimą, pranešimai, išsiųsti pagal paskutinį žinomą adresą, laikomi įteiktais tinkamai.
53. Šalys patvirtina, kad yra susipažinę su savo teisėmis ir pareigomis įgyvendinant Projektą.
54. Šalių atstovams yra žinoma, kad Šalių ir (ar) jų atstovų, kitų Sutartyje nurodytų asmenų duomenys, būtini tinkamam Sutarties sudarymui ir įvykdymui, yra tvarkomi be atskiro jų sutikimo.
55. Šalys Sutartį perskaitė, suprato jo turinį, pasekmes ir tai paliudydamos bei nieko neverčiamos pasirašė šią Sutartį atitinkamai elektroniniais parašais arba dviem vienodą teisinę galią turinčiais egzemplioriais, skirtais po vieną kiekvienai Šaliai, kai Sutartis pasirašoma fiziniais parašais.
56. **SUTARTIES ŠALYS**

|  |  |
| --- | --- |
| **Savivaldybė:**Molėtų rajono savivaldybėsadministracijaVilniaus g. 44, LT-33140 MolėtaiKodas 188712799Atsiskaitomoji sąskaita:LT70 4010 0455 0002 0081AB Luminor Bank bankasTelefonas (8 383) 54 761El. paštas savivaldybe@moletai.ltMolėtų rajono savivaldybėsadministracijos direktoriusSigitas Žvinys | **Kelių direkcija:**Valstybės įmonė Lietuvos automobilių kelių direkcijaJ. Basanavičiaus g. 36, LT-03109 VilniusKodas 188710638Atsiskaitomoji sąskaita:LT37 7300 0100 0245 6303„Swedbank“, ABTelefonas (8 5) 232 9600El. paštas lakd@lakd.lt Valstybės įmonės Lietuvos automobilių kelių direkcijos  |